钦定古今图书集成/理学汇编/学行典/第245卷 > 魏引〈侄极〉
## 钦定古今图书集成/理学汇编/学行典/第245卷 > 魏引〈侄极〉

按《太平府志》：“魏之屏子引，字奕人，由恩例授内阁中
书。痛兄僖早亡，抚孤侄如己子。倜傥迈俗，所交天下
知名士。性挥霍，不事生产，鬻腴业，募僧放舟江流，收
瘗千里遗骼。年未半百，以疾终。侄极，字君一弟之翘
子也。幼有文名，邑令罗明祖深器之。年三十馀，成贡
士，高尚不出，轻财任侠。尝捐赀倡建聚奎门，以培文”
运院道，有“急公好义”之褒，阖邑德之。父子兄弟间，相
继阴行善睦里尚族凶年虚甑待炊者恃之如归。今
子孙科第不绝，或以为累仁所致焉。